Ας φανταστούμε κάθε τρόπο να τελειώσει ο κόσμος.
Κάτι από ψηλά.
Ή κάτι από χαμηλά.
Ή κάτι που κάναμε στον εαυτό μας.
Αλλά ένα πράγμα είναι πάντα
ένα από τα πιο πιθανά να φέρει το τέλος...
Αν κάτι ερχόταν και σκότωνε
εκατομμύρια ανθρώπους,
η πανδημία είναι ο μεγαλύτερος κίνδυνος.
Μια αρρώστια που ξεφεύγει από τον έλεγχο κι εξαπλώνεται σε όλο τον κόσμο,
σκοτώνοντας εκατομμύρια κι αλλάζοντας πολιτισμούς.
Το ξέρουμε, γιατί το έχουμε ξαναδεί...
αρκετές φορές.
Τον 6ο αιώνα, μια πανδημία σκότωσε τον μισό πληθυσμό της Γης.
Τον 14ο, μια άλλη αφάνισε τη μισή Ευρώπη.
Και τον 20ο, μια πανδημία σκότωσε σχεδόν το 5% του πληθυσμού
σε δύο χρόνια μόνο.
Μα αυτό έγινε πριν 100 χρόνια.
Μάθαμε από τις παλιές πανδημίες και κάναμε μεγάλη πρόοδο.
Βελτιώσαμε την απόκριση, την εκπαίδευση, το δυναμικό...
Βελτιώσαμε τα συστήματα παρακολούθησης, τις επικοινωνίες.
Έχουμε οργανισμούς σαν τον Παγκόσμιο Οργανισμό Υγείας, το ΚΕΕΛΠΝΟ...
Βελτιώσαμε τη διάγνωση, τα φάρμακα, τις θεραπείες, τα εμβόλια.
Όμως, ο κίνδυνος να ξανασυμβεί δεν ήταν ποτέ υψηλότερος.
Κάναμε τους υπολογισμούς.
Εκτιμούμε ότι περίπου πέντε νέες ασθένειες γεννιούνται
στον πλανήτη κάθε χρόνο
κι ο ρυθμός αυξάνεται.
Είναι αναπόφευκτο να εξελιχθούν σε πανδημία.
Η φύση είναι υπέρτατος βιοτρομοκράτης.
Είμαστε σε αγώνα δρόμου και παίζονται πάρα πολλά.
Η προσομοίωση εκτιμά πως μια πανδημία θα σκότωνε 33 εκατομμύρια άτομα
σε μόλις έξι μήνες.
Το τίμημα θα συναγωνιζόταν ακόμα και τους πολέμους του παρελθόντος.
Η οικονομία θα καταρρεύσει.
Το κόστος για την ανθρωπότητα θα είναι απίστευτο, καμιά χώρα δεν θα γλιτώσει
από το πρόβλημα που θα δημιουργηθεί.
Το ερώτημα δεν είναι αν έρχεται η επόμενη πανδημία...
Τρία μόνο πράγματα είναι αναπόφευκτα.
Θάνατος, φόροι και πανδημίες.
Ή το πότε έρχεται η επόμενη πανδημία.
Εκτιμούμε πως υπάρχουν ενάμιση εκατομμύριο ιοί
στην άγρια φύση, που δεν γνωρίζουμε.
Οποιοσδήποτε μπορεί να μολύνει τον ανθρώπινο πληθυσμό τώρα.
Το ερώτημα είναι...
θα είμαστε έτοιμοι;
Οι πανδημίες γρίπης πρέπει να λαμβάνονται σοβαρά υπόψη.
Πολεμάμε τη χειρότερη επιδημία Έμπολα στην ιστορία.
Ο κίνδυνος είναι υψηλός.
Ο ιός είναι το ίδιο καταστροφικός με μια βόμβα ή έναν πύραυλο.
Οι παθογενείς οργανισμοί δεν γνωρίζουν όρια.
Οι κάτοικοι θεωρούν την πόλη τους πηγή της γρίπης των χοίρων.
Όλα τα ζώα μπορεί να είναι ύποπτα.
Ένας άρρωστος θεραπεύεται, αλλά ταυτόχρονα,
εξαπλώνει την ασθένεια.
Η καμπάνια για τις μολυσματικές ασθένειες θα πετύχει
μόνο αν ο κόσμος συνεργαστεί.
Δεν ξέρουμε τι θα φέρει το μέλλον.
Οι πανδημίες ξεκινούν σε έναν κόσμο αόρατο με γυμνό μάτι.
Τα μικρόβια ίσως ήταν τα πρώτα ζωντανά πλάσματα στη Γη.
Πολλά δεν αναπαράγονται μόνα τους,
οπότε μολύνουν άλλα ζωντανά κύτταρα.
Σήμερα είναι ολόγυρά μας.
Και πάνω μας.
Και μέσα μας.
Πολλά δεν κάνουν κακό, άλλα όμως καταστρέφουν τα κύτταρά μας.
Πυρετός, βήχας, φτέρνισμα, διάρροια...
έτσι παλεύει το σώμα μας.
Μερικά είναι δυνατά κι εξαπλώνονται στο ανοσοποιητικό μας...
και μας σκοτώνουν.
Ο πανδημίες προκαλούνται από δύο τύπους μικροβίων:
τα βακτήρια και τους ιούς.
Το ενδιαφέρον με τους ιούς είναι πως έχουν τρομερή ικανότητα να περνάνε
από το ένα είδος στο άλλο.
Είναι τα πιο πιθανά μικρόβια να γίνουν πανδημία.
Οι ιοί που προκαλούν τη γρίπη των πτηνών έρχονται από πτηνά.
Η γρίπη των χοίρων από γουρούνια.
Ο HIV προέρχεται από τους χιμπατζήδες.
Ο Έμπολα μάλλον από νυχτερίδες.
Κι άλλες ασθένειες από τα κουνούπια.
Όταν μολύνει τον άνθρωπο, ο νέος ιός λέγεται ζωονοσογόνος
κι είναι εξαιρετικά επικίνδυνος.
Είναι ιοί που μεταλλάσσονται γρήγορα, αλλάζουν επιφάνεια
κι αποφεύγουν το ανοσοποιητικό.
Μεταμορφώνονται σε νέο ιό μόλις εισβάλλουν στον άνθρωπο.
Δεν συμβαίνει συνέχεια. Είναι σπάνιο φαινόμενο.
Όταν γίνεται, όμως, το αποτέλεσμα είναι καταστροφικό.
Πάμε τώρα στη φάρμα στο Κάνσας πριν από έναν αιώνα.
Δεν είναι σίγουροι οι ειδικοί, αλλά η πανδημία του 1918 ίσως ξεκίνησε
όταν ένα μολυσμένο πτηνό κι ένας άνθρωπος
συνάντησαν το ίδιο γουρούνι.
Το πουλί είχε γρίπη, ένα είδος ιού
που πρόσβαλε κοτόπουλα, χήνες και πάπιες για πάνω από εκατό χρόνια.
Ο άνθρωπος είχε διαφορετικό στέλεχός της, την εποχική γρίπη
που έκανε ανθρώπους να έχουν μπούκωμα και πυρετό.
Οι δύο ιοί δεν μπορούσαν να μολύνουν ο ένας τον άλλο,
αλλά κι οι δύο πρόσβαλαν τα γουρούνια.
Σε ένα κύτταρο του γουρουνιού, συνδυάστηκαν,
δημιουργώντας έναν νέο ζωονοσογόνο ιό: τον Η1Ν1.
Τα μέρη του ανθρώπινου ιού τον έκαναν να προσβάλλει ανθρώπους,
αλλά αυτά του ιού των πτηνών απέτρεψαν το ανοσοποιητικό
να τον αναγνωρίσει και να πολεμήσει αποτελεσματικά.
Φονικός συνδυασμός.
Σκότωσε 50 έως 100 εκατομμύρια ανθρώπους σε όλο τον κόσμο.
Δεν είχε ξαναγίνει στην ιστορία.
Σκέφτεσαι μια ασθένεια σε δύο επίπεδα:
πόσο μολυσματική είναι και πόσο θανατηφόρα.
Αυτή είναι η εποχική γρίπη
κι αυτή των πτηνών.
Κι αυτός ο συνδυασμός του 1918.
Ήταν τόσο μολυσματική λόγω της αερομεταφοράς,
δηλαδή ο ιός βρισκόταν στον αέρα, μολύνοντας όποιον τον ανέπνεε.
Και πρόσβαλε έναν στους τρεις ανθρώπους στη Γη.
Έπειτα, σκότωσε το 5% του πληθυσμού.
Το τελικό συστατικό ήταν η ανθρώπινη τεχνολογία.
Η γρίπη εμφανίστηκε εν μέσω του πρώτου Παγκόσμιου Πολέμου.
Στέλναμε άτομα από τις ΗΠΑ στην Ευρώπη
και τους φέρναμε πίσω. Ο ιός εκμεταλλεύτηκε
τα ταξίδια και εξαπλώθηκε πολύ γρήγορα σε όλο τον κόσμο
και αποτελεσματικά.
Σε κάθε παλαιότερη πανδημία η τεχνολογία ευθύνεται
για τη μεταφορά ασθενειών.
Η Μαύρη Πανώλη έφτασε στην Ευρώπη με πλοία τον 14ο αιώνα.
Ήταν δύο ξεχωριστές ασθένειες:
βουβωνική πανώλη, που σκότωσε το 60% όσων προσβλήθηκαν.
Και πνευμονική πανώλη, που σκότωσε σχεδόν όσους προσβλήθηκαν.
Μετά ήρθε η ευλογιά.
Λιγότερο θανατηφόρα από τη Μαύρη Πανώλη,
σκοτώνοντας το 30%, αλλά ήταν πιο μολυσματική.
Οι άνθρωποι τη μετέδωσαν.
Μόνο τον 20ο αιώνα, σκότωσε περίπου 400 εκατομμύρια ανθρώπους.
Οι άλλες ασθένειες έγιναν επίσης πανδημίες.
Τελικά, όμως, αναπτύξαμε τεχνολογία για να προστατευτούμε.
Η απομόνωση ταξιδιωτών για λίγο για να διαπιστωθεί αν έχουν προσβληθεί,
γνωστή τώρα ως καραντίνα,
πρωτοεφαρμόστηκε στη Μαύρη Πανώλη.
Μετά, εφηύραμε μικροσκόπια, επιτρέποντάς μας να δούμε τον εχθρό
για πρώτη φορά.
Ύστερα, αντιβιοτικά.
Έκαναν τις ασθένειες που εξαπλώνονται από βακτήρια λιγότερο θανατηφόρες.
Η ευλογιά οδήγησε στη δημιουργία του πρώτου εμβολίου στην ιστορία,
που μας προστατεύει από τέτοιους ιούς.
Ο τρόπος που λειτουργεί το εμβόλιο είναι ότι παίρνουμε πρωτεΐνες του ιού
και δημιουργούμε δικά μας αντισώματα. Μικρά μόρια που προσκολλώνται
στις πρωτεΐνες, εξουδετερώνουν τον ιό
και τον κάνουν να φύγει από το σώμα.
Όταν προσβληθούμε από τον ιό, έχουμε γρήγορη ανοσοποιητική αντίδραση,
στέλνουμε τα αντισώματα και τον ξεφορτωνόμαστε.
Αν εμβολιαστούν αρκετοί, είναι σχεδόν αδύνατο
να εξαπλωθεί η ασθένεια.
Η εξάλειψη της ευλογιάς κηρύχθηκε το 1980.
Αυτές οι ασθένειες δεν έχουν το θανατηφόρο κόστος που είχαν.
Αντιρετροϊικά φάρμακα έχουν κάνει τον HIV λιγότερο θανατηφόρο και μολυσματικό.
Το διαδίκτυο μάς βοηθάει να εντοπίσουμε και να περιορίσουμε ασθένειες.
Γι' αυτό οι μελέτες δείχνουν πως λιγότεροι προσβάλλονται σήμερα.
Ταυτόχρονα, όμως, ο αριθμός των εξάρσεων αυξάνεται
κι αυτό οφείλεται στους ζωονοσογόνους ιούς.
Με εκτιμώμενο αριθμό 1,6 εκατομμυρίων ιών στην άγρια φύση,
αυτήν την στιγμή γνωρίζουμε τους 3.000.
Λιγότερο από το 0,01%.
Δηλαδή, στην επόμενη πανδημία ίσως να μην είμαστε έτοιμοι για τον ιό.
Ξέρουμε μερικούς φονικούς, αλλά θα υπάρχουν κι άλλοι,
πιο φονικοί, εύκολοι στη μετάδοση,
για τους οποίους δεν έχουμε φάρμακα και εμβόλια.
Λέγεται Ασθένεια Χ.
Ξέρουμε ότι είμαστε απροετοίμαστοι,
γιατί τις έχουμε ξαναδεί.
Μια αγορά στη Λιάνγκουα της Κίνας.
Αντίθετα με τη Δύση, όπου τα ζώα είναι νεκρά όταν φτάνουν εκεί,
αυτή η αγορά πουλάει φρέσκο κρέας.
Το σκοτώνουν μπροστά σου.
Αυτό κάνει την αγορά εργαστήριο Ασθένειας Χ.
Διαφορετικά ζώα στοιβάζονται το ένα πάνω στο άλλο,
αίμα και κρέας ανακατεύονται, πριν περάσουν από άνθρωπο σε άνθρωπο.
Οι ιοί αναμιγνύονται, μεταλλάσσονται, αυξάνοντας τις πιθανότητες
να περάσουν στους ανθρώπους.
Αυτό μάλλον συνέβη σε μια αγορά στη νότια Κίνα το 2002.
Τότε, κάποιες αγορές στην Κίνα πουλούσαν άγρια ζώα, όπως φίδια,
σιβέτες και νυχτερίδες
κι η ζήτηση ήταν μεγάλη.
Στις 16 Νοεμβρίου, ένας άντρας στη Φοσάν αρρώστησε μετά από ένα γεύμα
με κοτόπουλο, γάτα και φίδι.
Είχε συμπτώματα πνευμονίας.
Πυρετό, βήχα, δυσκολία αναπνοής.
Όταν απέτυχε η θεραπεία για πνευμονία,
οι Κινέζοι αξιωματούχοι έκαναν αναφορά για "άτυπη πνευμονία".
Εξαπλωνόταν όμως.
Και ο κόσμος πέθαινε.
Έγιναν αναφορές για λοιμώξεις του αναπνευστικού
σε νοσοκομεία στην Κίνα.
Σύνηθες όμως.
Στελέχη του ιού της γρίπης προκάλεσαν επιδημία στην Ασία πολλές φορές.
Πάντα τα καταγράφαμε και υπήρχε ανησυχία,
αλλά εμάς δεν μας τρόμαζαν ιδιαίτερα.
Στο ΚΕΕΛΠΝΟ και στον Παγκόσμιο Οργανισμό Υγείας
παρατήρησαν τις φήμες για ασθένειες
και ρώτησαν την κινέζικη κυβέρνηση "Τι συμβαίνει;"
Ο τρόπος που ο κόσμος έμαθε γι' αυτό ήταν όταν κάποιος
από αυτές τις πόλεις πήγε στο Χονγκ Κονγκ.
Ήταν εξαιρετικά κακό μέρος να γίνει αυτό.
Το 2003, στο Χονγκ Κονγκ κατοικούσαν επτά εκατομμύρια άτομα.
Πάνω από 16 εκατομμύρια τουρίστες το επισκέπτονταν,
και γίνονταν πάνω από 500 διεθνείς πτήσεις κάθε μέρα.
Στις 21 Φεβρουαρίου, έφτασε ένας άντρας.
Ήδη δεν ένιωθε καλά.
Πήγε στο δωμάτιό του στο ξενοδοχείο Μετροπόλ
στον ένατο όροφο.
Εκεί, έκανε εμετό ή έβηξε, σκορπίζοντας σταγονίδια στο ασανσέρ
και στον διάδρομο.
Έτσι μόλυνε 16 άτομα, οι οποίοι μετέδωσαν την ασθένεια
σε όλο τον κόσμο.
Ο άντρας αυτός πήρε μια πτήση την επομένη,
έφτασε στο Ανόι του Βιετνάμ και πήγε στο νοσοκομείο
όπου μόλυνε γιατρούς και νοσοκόμες.
Ένας γιατρός πήγε την ασθένεια στην Μπανγκόκ.
Τότε, ο Παγκόσμιος Οργανισμός Υγείας κήρυξε κατάσταση έκτακτης ανάγκης
και ονόμασε επισήμως την ασθένεια.
Σοβαρό οξύ αναπνευστικό σύνδρομο.
Ή ΣΟΑΣ εν συντομία.
Λίγο αργότερα, οι επιστήμονες βρήκαν την αιτία:
έναν ιό που δεν είχαν ξαναδεί.
Μια γυναίκα από το δωμάτιο του Μετροπόλ
γύρισε στο Τορόντο και πέθανε.
Ο γιος της μπήκε στο νοσοκομείο.
Θυμάμαι που καθόμουν με τα παιδιά μου κι έβλεπα τα νέα και ξαφνικά είδα
μια φωτογραφία του νοσοκομείου μου στις ειδήσεις.
Ήταν η πρώτη φορά που έγινε ξεκάθαρο πως θα υπήρχε πρόβλημα.
Μια εβδομάδα αργότερα καταλάβαμε
πως υπήρχε μεγάλος αριθμός προσωπικού στο νοσοκομείο
που είχαν ΣΟΑΣ.
Ποιος θα είναι σε εφημερία την Τρίτη; Κάποιος άλλος.
Τι δουλειά έκαναν; Ποιος αναπληρώνει;
Μερικές φορές, η απώλεια ενός γιατρού και μόνο στο τμήμα μας
δημιουργεί χάος.
Ένιωθα καλά όταν έφτασα σπίτι, αλλά ξύπνησα μέσα στη νύχτα
και είχα πυρετό και...
ήξερα πως αυτό είχα.
Στα τέλη Μαρτίου, 47 άτομα είχαν κολλήσει στο Τορόντο και εκατοντάδες άλλοι
ήταν σε καραντίνα, ανάμεσά τους κι η Άλισον.
Αυτό ήταν το πιο τρομακτικό με τον ΣΟΑΣ.
Τα πρώιμα συμπτώματά του ήταν ήπια και μη αναγνωρίσιμα,
δημιουργώντας εξάρσεις και σε προηγμένα νοσοκομεία.
Στο Χονγκ Κονγκ, λάμβανε χώρα ένας εφιάλτης.
Ο ΣΟΑΣ εξαπλωνόταν ταχύτατα.
Κάποιος με ΣΟΑΣ βρισκόταν σε ένα συγκρότημα διαμερισμάτων.
Είχε διάρροια και όταν πήγε τουαλέτα, ο ΣΟΑΣ μεταφέρθηκε
μέσα από τους σωλήνες στα κάτω διαμερίσματα
και με το σύστημα εξαερισμού στα πιο πάνω.
Ο άνεμος μετέφερε τον ιό στα κοντινά κτίρια,
κάνοντάς τον πιο δύσκολο να περιοριστεί.
Είναι ένα εφιαλτικό σενάριο.
Δεν έρχεσαι σε επαφή με ένα μολυσμένο άτομο.
Άρα, είναι πιο δύσκολος ο εντοπισμός, γιατί δεν ξέρουμε
την πηγή της μόλυνσης.
Συνολικά, ο ιός μεταδόθηκε σε 329 άτομα στα διαμερίσματα
κι εκατοντάδες μπήκαν σε καραντίνα.
Ο κόσμος πανικοβαλλόταν ήδη.
Ο φόβος μήπως οι γάτες κι οι σκύλοι είχαν τον ιό οδήγησε στο Πεκίνο
στην εγκατάλειψη των λατρεμένων ζώων.
Στήθηκαν μέρη για έλεγχο των οδηγών ταξί για πυρετό,
ένα από τα συμπτώματα του ΣΟΑΣ.
Εν μέρει, είναι και πόσο εμείς το κοινό
εμπιστευόμαστε τους αξιωματούχους.
Αποκλείεται εντελώς να ήταν κάτι
που προκάλεσε κάποιος τρομοκράτης;
Τον Μάρτιο του 2003, δεν αποκλείουμε τίποτα.
Μολύνθηκαν 1755 άτομα στο Χονγκ Κονγκ και πέθαναν τα 300.
Στο Τορόντο, μολύνθηκαν 251 και πέθαναν 41 άτομα.
Υπήρχαν κρούσματα σε τουλάχιστον άλλες 26 χώρες.
Τελικά, ο ΣΟΑΣ σκότωσε 774 άτομα, το 10% όσων μολύνθηκαν.
Έπειτα, όμως, ο ΣΟΑΣ έκανε κάτι απροσδόκητο...
Το αστείο είναι ότι μετά από λίγο εξαφανίζεται.
Ο ΣΟΑΣ δεν ήταν τόσο σκληρός ιός.
Δεν το ξέραμε όταν ξέσπασε, αλλά έτσι αποδείχτηκε.
Δεν τη θεωρώ ιστορία επιτυχίας.
Νομίζω πως ήταν τύχη.
Γιατί έγιναν πολλά λάθη.
Οι Κινέζοι αξιωματούχοι υγείας το παραδέχτηκαν μόνο όταν 18 άτομα
είχαν πεθάνει κι εκατοντάδες είχαν αρρωστήσει.
Θα δοκιμάσουμε κάθε μέσο να βελτιώσουμε τις αδυναμίες
και τις ελλείψεις της δουλειάς μας.
Με την επιδημία του ΣΟΑΣ, ο Παγκόσμιος Οργανισμός Υγείας
συγκάλεσε συμβούλιο 196 χωρών που δεσμεύτηκαν να βελτιώσουν
"τον εντοπισμό, την ειδοποίηση και την αναφορά γεγονότων δημόσιας υγείας",
ανάμεσά τους και εξάρσεις.
Το 2014, μόνο το ένα τρίτο είχε συμφωνήσει.
Το μεγάλο πρόβλημα με την πανδημία είναι ότι δεν ξέρουμε πότε θα γίνει.
Άρα, είναι εύκολο να αναβάλλουμε τις ενέργειες.
Χρειάζεται μια εξαιρετική πράξη πολιτικής βούλησης να πεις
"Ναι, τώρα τα πράγματα δεν φαίνονται τόσο άσχημα,
αλλά θα χρηματοδοτήσουμε τη δημόσια υγεία
γιατί ξέρουμε πως κάποτε θα είναι άσχημα".
Ο ΣΟΑΣ έδειξε πόσο μακριά και γρήγορα μπορεί να ταξιδέψει ένας ιός σήμερα.
Εξαπλώθηκε μέσα σε λίγες εβδομάδες.
Είναι πιθανό ο επόμενος να εξαπλωθεί σε μέρες.
Πολύ πιο γρήγορα από την απόκρισή μας.
Αν θέλουμε να σταματήσουμε την επόμενη πανδημία,
καλύτερα να τη βρούμε στο ξεκίνημα.
Ο ΣΟΑΣ ξεκίνησε ως ιός που ζούσε σιωπηλά σε ένα άγριο ζώο.
Οι ειδικοί πιστεύουν πως ήταν οι νυχτερίδες στη νότια Κίνα.
Οι επιστήμονες έρχονται στις σπηλιές από το ξεκίνημα,
εξετάζουν νυχτερίδες για ιούς παρόμοιους με τον ΣΟΑΣ.
Βρίσκουν πολλά που τους επιτρέπουν
να δημιουργήσουν σύστημα προειδοποίησης.
Όταν τα βρίσκουμε, σημαίνουμε συναγερμό και η κινεζική κυβέρνηση
προσπαθεί να μειώσει την έκθεση του πληθυσμού σε ιούς.
Η Κίνα δεν είναι το μόνο μέρος που βρίσκονται ιοί.
Ο χάρτης αυτός δείχνει πού θα εμφανιστεί πιθανότατα ένας νέος ιός.
Το μέτωπο εμφάνισης ιού είναι ένας μέρος όπως το τέλος του δρόμου
σε ένα τροπικό δάσος, όπου κάποιος μόλις
έφτιαξε ένα νέο ορυχείο. Κόσμος μετακόμισε.
Δεν υπάρχουν προμήθειες, οπότε κυνηγάνε.
Ή μια φάρμα στη νοτιοανατολική Ασία που επεκτείνεται και εντατικοποιείται
και έχει νυχτερίδες κοντά που μεταδίδουν ιούς στα γουρούνια.
Επαναστατικός τρόπος να προστατευτούμε από μελλοντικές πανδημίες,
αλλά δεν πιάνει κάθε ασθένεια.
Γι' αυτό, πρέπει να βελτιώσουμε τα εμβόλιά μας.
Αν εμφανιστεί μια ασθένεια που δεν έχουμε ξαναδεί,
θα χρειαστούν τέσσερα με πέντε χρόνια να φτιάξουμε εμβόλιο
για την καταπολέμησή της. Οι νέες τεχνολογίες ίσως το επιταχύνουν.
Γι' αυτό ιδρύθηκε ένας οργανισμός που λέγεται ΣΚΕΕ.
Επεξεργάζονται ένα εμβόλιο για την Ασθένεια Χ.
Τα παραδοσιακά εμβόλια έχουν μόρια πρωτεΐνης του ιού,
και η παραγωγή τους είναι μακρά και ακριβή διαδικασία.
Το νέο εμβόλιο δεν χρησιμοποιεί πρωτεΐνες.
Έχει γενετικό υλικό που λέει στο σώμα να παράγει μόνο του τις πρωτεΐνες.
Το σώμα παράγει τα μόρια πρωτεΐνης
και τα αντισώματα για αυτά.
Οι επιστήμονες ρυθμίζουν το γενετικό υλικό, ώστε το σώμα
να παράγει τα μόρια πρωτεΐνης σχεδόν κάθε ιού.
Μόλις βρουν πώς να το εισάγουν στο σώμα, μπορεί να μειωθεί ο χρόνος
δημιουργίας ενός εμβολίου από μερικά χρόνια σε μόλις 16 εβδομάδες.
Οι επιστήμονες προσπαθούν να φτιάξουν ένα μοναδικό εμβόλιο για κάθε γρίπη,
το οποίο θα μας προστάτευε ισόβια από κάθε στέλεχός της.
Κανένα από αυτά τα εμβόλια
δεν θα βγει στην αγορά σύντομα,
αλλά η κυβέρνηση των ΗΠΑ και αυτές της Ευρώπης
υποστηρίζουν την έρευνα με τρόπο που δεν έκαναν
πριν κάνα δυο δεκαετίες, γιατί κατανοούν
πως η γρίπη είναι μόνιμη και πολύ σοβαρή απειλή.
Η αλήθεια είναι πως η τεχνολογία έκανε την επόμενη πανδημία αναπόφευκτη.
Η αποψίλωση των δασών φέρνει περισσότερα άγρια ζώα σε επαφή
με πολύ κόσμο.
Και οι καλλιέργειες συνωστίζουν τα ζώα, δίνοντας στους ιούς τους
περισσότερες ευκαιρίες να ενωθούν και να μας μολύνουν.
Τους δίνουμε πολλούς τρόπους να εξαπλωθούν.
Η τεχνολογία σταμάτησε τις πανδημίες στο παρελθόν
κι είναι η ελπίδα μας για την επόμενη.
Το ξέρουμε γιατί κάνουμε αυτόν τον αγώνα από την απαρχή της ζωής στη Γη.
Όταν έρχεται μια πανδημία, πάντα κοιτάμε στο παρελθόν κι ευχόμαστε
να είχαμε επενδύσει πιο πολύ.
Απέχουμε πολύ από το να κάνουμε ό,τι χρειάζεται.